| Alkuun > Mustekasettien vaihtaminen Varotoimet mustekasetteja vaihdettaessa Lue kaikki tässä osassa olevat ohjeet, ennen kuin vaihdat mustekasetteja. Tässä tulostimessa käytettävissä mustekaseteissa on mikrosiru, joka mittaa tarkasti kunkin kasetin käytetyn musteen määrän. Vaikka mustekasetti poistettaisiin ja pantaisiin myöhemmin takaisin paikalleen, kaikki siinä oleva muste voidaan käyttää. Osa musteesta kuluu kuitenkin aina kasetin paikalleen panemisen yhteydessä, sillä tulostin tarkistaa kasetin käyttövarmuuden automaattisesti. Jos sinun on poistettava mustekasetti tilapäisesti, suojaa musteensyöttöalue lialta ja pölyltä. Säilytä mustekasettia samassa ympäristössä kuin tulostinta. Kun säilytät mustekasettia, varmista, että sen värin ilmaiseva tarra osoittaa ylöspäin. Älä säilytä kasetteja ylösalaisin. Musteensyöttöaukon venttiili on suunniteltu keräämään mahdollinen liika muste. Käsittele kasetteja kuitenkin varovasti. Älä kosketa mustekasetin musteensyöttöaukkoa tai sitä ympäröivää aluetta. Mustetta kuluu seuraavien toimintojen aikana: tulostuspään puhdistaminen, tulostimen käynnistyksen yhteydessä tapahtuva itsepuhdistus sekä mustekasetin asennuksen aikana tapahtuva musteen lataus. Älä täytä mustekasetteja uudelleen. Mikrosiru ei seuraa uudelleentäytettyjen kasettien mustetasoa. Lisäksi uudelleentäytetyt kasetit eivät ehkä tulosta selvästi tai tehokkaasti. Pidä mustekasetit poissa lasten ulottuvilta. Älä anna lasten panna mustekasetteja suuhunsa tai käsitellä niitä. Käsittele käytettyjä mustekasetteja varoen, sillä musteensyöttöaukon ympärillä voi olla mustetta. Jos mustetta pääsee iholle, muste on pestävä perusteellisesti pois vedellä ja saippualla. Jos mustetta joutuu silmiisi, huuhtele silmät välittömästi vedellä. Jos huolellisen huuhtelun jälkeenkin silmissä on ärsytystä tai näköhäiriöitä, mene välittömästi lääkäriin. Epson suosittelee vain aitojen Epson-mustekasettien käyttämistä. Muiden kuin Epsonin valmistamat kasetit voivat aiheuttaa vaurioita, joita Epsonin takuu ei korvaa, ja tietyissä olosuhteissa ne voivat aiheuttaa virhetoimintoja tulostimessa. Anna vanhan mustekasetin olla asennettuna tulostimessa, kunnes olet hankkinut uuden. Muutoin tulostuspään suuttimissa oleva muste saattaa kuivua. Tulostusta ei voi jatkaa, jos toinen mustekasetti on tyhjä, vaikka toisessa kasetissa olisikin vielä mustetta. Vaihda tyhjä kasetti ennen tulostamista. |