| Alkuun > Vianmääritys Tulostimen tilan tarkistaminen Windows-käyttöjärjestelmä Mac OS X -käyttöjärjestelmä Windows-käyttöjärjestelmä Edistymisosoittimen käyttäminen Kun työ lähetetään tulostimeen, näyttöön tulee alla olevassa kuvassa näkyvä Edistymisosoitin. Edistymisosoitin näyttää nykyisen tulostustyön edistymisen ja antaa tietoja tulostimen tilasta. Ikkunassa näytetään myös virhesanomia ja annetaan tulostusvihjeitä. Lisätietoja on jäljempänä. Epson-tulostusvihjeet Edistymisosoitin-ikkunan alaosan tekstiruudussa annetaan vihjeitä siitä, miten voit käyttää Epson-tulostinohjainta mahdollisimman tehokkaasti. Tekstiruutuun tulee uusi vihje 30 sekunnin välein. Saat lisätietoja parhaillaan näytössä olevasta vihjeestä valitsemalla Details (Tiedot). Virhesanomat Jos tulostuksen aikana havaitaan virhe, Edistymisosoitin-ikkunan yläosassa olevaan tekstiruutuun tulee virhesanoma. Lisätietoja on käytönaikaisessa käyttöoppaassa, jonne voit siirtyä valitsemalla Technical Support (Tekninen tuki). Kun muste on vähissä tai se loppuu, tekstiruudun alle tulee How to (Miten) -painike. Kun valitset How to (Miten) -painikkeen, EPSON Status Monitor 3 tuo näyttöön vaiheittaiset mustekasetin vaihtamisohjeet. EPSON Spool Managerin käyttäminen EPSON Spool Manager muistuttaa Windowsin Print Manageria (Tulostuksenhallintaa). Jos tulostuksenhallintaohjelma ottaa vastaan useita tulostustöitä, se asettaa ne vastaanottojärjestykseen (verkkotulostimia käytettäessä tätä kutsutaan tulostusjonoksi). Kun tulostustyö siirtyy jonossa ensimmäiseksi, EPSON Spool Manager lähettää sen tulostimeen. Spool Manager -ohjelman avulla voit tarkastella tulostimeen lähetettyjen tulostustöiden tilaa. Sen avulla voit myös peruuttaa, keskeyttää ja jatkaa valitsemiasi tulostustöitä.
| Huomautus:
EPSON Spool Manager ei ole käytettävissä Windows XP- eikä Windows 2000 -käyttöjärjestelmässä.
Kun olet lähettänyt tulostustyön, tehtäväpalkkiin tulee näkyviin tulostinkuvake. Voit avata EPSON Spool Manager -apuohjelman napsauttamalla tätä kuvaketta. EPSON Status Monitor 3 -apuohjelman käyttäminen EPSON Status Monitor 3 -apuohjelman avulla voit tarkastella yksityiskohtaisia tietoja tulostimen tilasta. EPSON Status Monitor 3 -apuohjelma voidaan käynnistää seuraavilla tavoilla: Kaksoisnapsauta Windowsin tehtäväpalkissa olevaa tulostinkuvaketta. Lisätietoja kuvakkeen lisäämisestä Windowsin tehtäväpalkkiin on kohdassa Tilanvalvonnan asetukset. Käynnistä tulostinohjain valitsemalla Maintenance (Huolto) -välilehti ja valitsemalla sitten EPSON Status Monitor 3 -painike. Kun EPSON Status Monitor 3 -apuohjelma käynnistyy, näyttöön tulee alla oleva valintaikkuna: EPSON Status Monitor 3 -apuohjelman avulla voidaan tarkastella seuraavia tietoja: Nykyinen tila: Kun muste on vähissä tai se loppuu, EPSON Status Monitor 3 -ikkunaan tulee How to (Miten) -painike. Kun valitaan How to (Miten) -painike, näyttöön tulevat mustekasetin vaihtamisohjeet ja tulostin siirtää tulostuspään oikeaan asentoon mustekasetin vaihtamista varten. Musteen määrä: EPSON Status Monitor 3 -apuohjelman ikkunassa on graafinen näyttö, joka ilmaisee jäljellä olevan musteen määrän sekä arvion sivumäärästä, joka voidaan tulostaa ennen musteen loppumista. Värikasetin tiedot: Lisätietoja asennetuista mustekaseteista saat valitsemalla Information (Tiedot). Tekninen tuki: Voit käyttää käytönaikaista Käyttöopasta EPSON Status Monitor 3 -apuohjelmasta. Jos havaitset ongelman, valitse EPSON Status Monitor 3 -ikkunassa Technical Support (Tekninen tuki). Alkuun Mac OS X -käyttöjärjestelmä EPSON StatusMonitor -apuohjelman käyttäminen Jos EPSON StatusMonitor havaitsee ongelman kirjoittimen toiminnassa, se tuo näyttöön virhesanoman. Voit käynnistää EPSON StatusMonitor -apuohjelman noudattamalla seuraavia ohjeita.
| Avaa EPSON Printer Utility (EPSON-tulostinapuohjelma).
| Tulostinohjaimen käynnistäminen Mac OS X -käyttöjärjestelmässä
| Napsauta EPSON StatusMonitor -painiketta. Näyttöön tulee EPSON StatusMonitor -valintataulu.
Kun muste on vähissä tai se loppuu, näyttöön tulee How to (Miten) -painike. Kun osoitat How to (Miten) -painiketta, EPSON StatusMonitor -apuohjelma tuo näyttöön vaiheittaiset mustekasetin vaihtamisohjeet. Tämän apuohjelman avulla voit myös tarkistaa musteen määrän ennen tulostusta. EPSON StatusMonitor -apuohjelma näyttää, kuinka paljon mustetta on jäljellä ohjelman käynnistyshetkellä. Voit päivittää mustemäärän tiedot valitsemalla Update (Päivitys). Alkuun |